open-index/open-wikipedia-markdown huggingface dataset:
Firmicutes

* *[[Bacilli]]*
* *[[Clostridia]]*
* *[[Mollicutes]]*

***Firmicutes*** – bakterijų (*Bacteria*) karalystės bakterijų tipas.

Dauguma šių bakterijų turi gram-teigiamo tipo ląstelės sienelę, tačiau dalis jų sienelės neturi, todėl nereaguoja į Gramo dažymą, tačiau taip pat neturi ir antrosios membranos, būdingos gram-neigiamoms bakterijoms. Kai kurios (*[[Megasphera]]*, *[[Pectinatus]]*, *[[Selenomonas]]*, *[[Zymophilus]]*) turi akytą pseudo išorinę membraną, dėl ko, dažant, duoda gram-neigiamą rezultatą. Anksčiau prie *Firmicutes* buvo priskiriamos visos gram-teigiamos bakterijos.

Firmicutes sudaro rutulinės bei lazdelinės bakterijos. Dauguma *Firmicutes* formuoja endosporas, kurios labai atsparios išdžiūvimui ir gali ištverti kraštutines sąlygas. Paplitusios įvairiose aplinkose, kai kurios yra patogeninės. *Heliobacterium* šeimos bakterijos energiją gauna vykdydamos fotosintezę.

## Klasifikacija
Paprastai skirstomos į anaerobines (*[[Clostridia]]*) ir aerobines (*[[Bacilli]]*, *[[Mollicutes]]*), nors tikėtina klasifikacijos revizija. *Firmicutes* tipą sudaro daugiau nei 274 gentys.
* Klasė. Bacilos (*[[Bacilli]]*)
** Eilė. *[[Bacillales]]*
*** Šeima. *[[Alicyclobacillaceae]]*
*** Šeima. *[[Bacillaceae]]*
*** Šeima. *[[Caryophanaceae]]*
*** Šeima. *[[Listeriaceae]]*
*** Šeima. *[[Paenibacillaceae]]*
*** Šeima. *[[Planococcaceae]]*
*** Šeima. *[[Sporolactobacillaceae]]*
*** Šeima. *[[Staphylococcaceae]]*
*** Šeima. *[[Thermoactinomycetaceae]]*
*** Šeima. *[[Turicibacteraceae]]*
** Eilė. *[[Lactobacillales]]*
*** Šeima. *[[Aerococcaceae]]*
*** Šeima. *[[Carnobacteriaceae]]*
*** Šeima. *[[Enterococcaceae]]*
*** Šeima. *[[Lactobacillaceae]]*
*** Šeima. *[[Leuconostocaceae]]*
*** Šeima. *[[Streptococcaceae]]*
* Klasė. *[[Clostridia]]*
** Eilė. *[[Clostridiales]]*
*** Šeima. *[[Acidaminococcaceae]]*
*** Šeima. *[[Clostridiaceae]]*
*** Šeima. *[[Eubacteriaceae]]*
*** Šeima. *[[Heliobacteriaceae]]*
*** Šeima. *[[Lachnospiraceae]]*
*** Šeima. *[[Peptococcaceae]]*
*** Šeima. *[[Peptostreptococcaceae]]*
*** Šeima. *[[Syntrophomonadaceae]]*
** Eilė. *[[Halanaerobiales]]*
*** Šeima. *[[Halanaerobiaceae]]*
*** Šeima. *[[Halobacteroidaceae]]*
** Eilė. *[[Thermoanaerobacteriales]]*
*** Šeima. *[[Thermoanaerobacteriaceae]]*
*** Šeima. *[[Thermodesulfobiaceae]]*
* Klasė. *[[Mollicutes]]*
** Eilė. *[[Mycoplasmatales]]*
*** Šeima. *[[Mycoplasmatacea]]*
** Eilė. *[[Entomoplasmatales]]*
*** Šeima. *[[Entomoplasmataceae]]*
*** Šeima. *[[Spiroplasmataceae]]*
** Eilė. *[[Anaeroplasmatales]]*
*** Šeima. *[[Anaeroplasmataceae]]*
*** Šeima. *[[Erysipelotrichaceae]]*
** Eilė. *[[Acholeplasmatales]]
*** Šeima. *Acholeplasmataceae''
Bremen (manga)

**Bremen** (*Buraidan Bureemen*) yra manga sukurta Haruto Umezawa. Manga yra pabaigta ir turi 9 tomus. Tai istorija apie 4 japonų paauglius, kurie nori tapti „Roko Dievais“. Manga pavadinta jų grupės vardu Bremen, kilusio iš pasakos „Bremeno muzikantai“ pavadinimo.

## Pagrindiniai veikėjai
**Reijii Hino** – grupės Bremen gitaristas, kurio skiriamasis išvaizdos bruožas – šukuosena „skiauterė“. Prieš tai jis jau buvo grojęs roko grupėje, kurioje, deja, trūko naujų, originalių idėjų, susijusių su roko muzika. Po susitikimo su Romio, Reijii nusprendžia palikti Tokijų ir išbandyti save grodamas „didžiojoje scenoje“. Muštynėse dažnai kaip ginklą pasitelkia savo akustinės gitaros dėklą.

**Kasuga Romio (tikrasis vardas Sidney Rocks)** – šviesiaplaukis grupės Bremen vokalistas. Jaunas keliautojas, kuris susipažįsta su Reijii gimtajame jo mieste ir nusprendžia prisijungti prie naujojo bičiulio kelionės į Tokijų. Jis yra stipriausias grupės kovotojas, galintis su 10-ia jienų nokautuoti priešininką iki sąmonės netekimo. Vaikinas praranda atmintį, nebepamena kuo prieš tai buvęs, net kuo vardu esąs (susigalvoja naują vardą).

**Ryo Hayama** – grupės Bremen būgnininkė/as. Nors Ryo atrodo kaip patraukli mergina, „ji“ yra transvestitas vyras. Ryo rengiasi moteriškais rūbais, nes jaučiasi esąs mergina, o pavadintas Okama (transvestitu) labai supyksta. Beje, jis avi 40 cm platforminius batus, kuriuos pasitelkia muštynėse, kovodamas su priešininkais.

**Ran Fujii** – grupės Bremen bosistas, puikus muzikantas, gerai jaučiantis ritmą. Anksčiau Ran grojo grupėje Sulphuric Acid, bet kai jam suėjo 20 metų, ją paliko. Tai sukėlė konfliktinę situaciją su pakvaišusiu grupės vokalistu, kuri baigėsi muštynėmis. Vaikino svajonių automobilis – Ferrari F – 40.

## Tomai
* Vol. 1 : „Run Away !“
* Vol. 2 : „Tokyo“
* Vol. 3 : „My Way !“
* Vol. 4 : „Go ahead !“
* Vol. 5 : „Big Bang !“
* Vol. 6 : „Egoist“
* Vol. 7 : „Memory 1“
* Vol. 8 : „Blue blood“
* Vol. 9 : „Friends“
Džiomon laikotarpis

**Džiomon laikotarpis** () – Japonijos istorijos laikotarpis, trukęs nuo apie 10 tūkst. metų pr. m. e. iki 300 m. pr. m. e.

Dauguma mokslininkų sutinka, kad prieš 40 tūkst. m. pr. m. e apledėjimas sujungė Japonijos salas su Azijos žemynu. Remiantis archeologiniais įrodymais, 35–30 tūkst. m. pr. m. e. žmonės atvyko į salas iš rytų ir pietų Azijos ir turėjo gerus medžioklės, gamtos gėrybių rinkimo ir akmeninių įrankių gamybos įgūdžius. Šio laikotarpio akmeniniai įrankiai, gyvenamos vietovės ir žmonių fosilijos randamos visose Japonijos salose. Be to 1998 m. genetinė analizė parodė, kad japonai kilo iš rytų Azijos.
Žodis „džiomon“ reiškia „virvelinis“ japonų kalboje, pagal žymes padarytas ant molinių indų ir figūrų naudojant lazdas su aplink apvyniotomis virvėmis.

Džiomon periodas pasižymi itin sena keramika, kuri, spėjama, galėjo būti seniausia pasaulyje – keramikos šukės, rastos oloje, vakarinėje Kiūšiū salos dalyje, radiokarbono (C14) metodu datuojamos 10 000 m. pr. m. e. ir yra priskiriamos pradiniam Džiomon periodui. Tūkstantmečių senumo Džiomon kultūros kilmė siekia ledynmečio pabaigą, kuomet Japonijos salos dar buvo susijungusios su Sibiru šiaurėje ir Korėja pietvakariuose. Šylantis klimatas ir tirpstantys ledynai leido pakilti jūros lygiui ir Japonijos salynui atsiskirti – tapti tokiu, koks yra dabar.

Žmonės, pasilikę šiose salose, gyveno grupelėmis stovyklose ir urvuose. Vertėsi medžiokle, žvejyba, maisto rinkimu. Naudojo mikrolitus, kotinius antgalius, gremžtukus, rėžtukus, ylas, kirvelius, šlifuotais ašmenimis, kaulines adatas, pintus krepšius. Iš archeologinių kasinėjimų galima spręsti, kad gyvenvietės buvo laikinos – gyventa nesėsliai, tačiau konkrečiau apie jų visuomeninį gyvenimą žinoma mažai, nes nėra išlikę rašytinių šaltinių.

Archeologinio Džiomon kultūros palikimo randama beveik visoje Japonijoje. Keramika daugiausia naudota buitiniams tikslams – laikyti maistui, vandeniui. Tai daugiausiai plačiaangiai, aušti, smailiadugniai ar apskritadugniai indai, puošti virvelių ir juostelių įspaudais (pradžioje tik viršutinė indo dalis, vėliau ir visas indo paviršius). Dekorui dažnai naudoti ir bambukų, kriauklyčių, šukių įspaudai, nagų gnaibymai.

Viduriniajame Džiomon periode rankdarbių gausėjo. Manoma, jog galėta skirti didesnį dėmesį ritualinėms apeigoms, nes rasta nemažai molinių (daugiausiai moters) statulėlių („dogu“) bei akmeninių falo skulptūrėlių. Pasitaikė ir paukščių, vabzdžių bei kitų gyvūnų ar abstrakčių molinių figūrėlių, kurios galėjo būti naudojamos apeigoms arba kaip žaislai.

Vėlyvajame Džiomon periode keramika paprastėjo – primenantį „barokinį“ stilių keitė elegantiškos originalių formų vazos. Imta lipdyti iš plonesnio molio sluoksnio, tačiau neatsisakyta kriauklyčių, virvelių dekoro. Visuose Džiomon perioduose keramika buvo mažai degta, todėl vėlyvajame periode ją imta lakuoti.
## Išnašos
Sapa Inka

**Sapa Inka** (keč. *Inka Qhapaq*, ) – inkų imperijos valdovas, imperatorius.

## Urinų dinastija

Pirmosios Kusko karalystės valdovų dinastijos atstovai:
* Manco Capac
* Sinchi Roca
* Lloque Yupanqui
* Mayta Capac
* Capac Yupanqui

Dinastijos pradžia laikoma apie XII amžių. Žodis *capac* reiškia „karo vadas“, o *sinchi* – „valdovas“.

## Ananų dinastija

Antroji dinastija pažymi Ananų šeimos valdžios paėmimą iš Urinų šeimos. Antros Kusko karalystės valdovų dinastijos atstvai buvo:
* Inca Roca
* Yahuar Huacac
* Wiracocha Inca
* Pachacuti Inca Yupanqui

Pirmasis Inkų imperijos (Tawantin Suyu) imperatorius buvo Pachacuti. Jo įpėdiniai:
* Tupac Inca Yupanqui (1471–1493)
* Huayna Capac (1493–1527)
* Ninan Cuyochi (1527)
* Huascar (1527–1532)
* Atahualpa (1532–1533)

Ninan Cuyochi, valdęs kelias dienas, kartais neįtraukiamas į Sapa Inka sąrašą. Ninan Cuyochi mirė nuo raupų beveik iš karto po pripažinimo Sapa Inka.

## Ispanų užkariavimas

Ispanams užkariavus inkus ir užėmus sostinę Kuską, inkų valdovai pasitraukė į kalnuotas vietoves Vilkabambos regione. Čia jie išsilaikė dar apie 40 metų, per kuriuos pasikeitė 5 valdovai:
* Tupac Huallpa (1533)
* Manco Inca Yupanqui (1533–1545)
* Sayri Tupaq (1545–1560)
* Titu Cusi (1560–1571)
* Tupac Amaru (1571–1572)
Manko Kapakas

**Manko Kapakas** (, ) – pirmasis Kusko karalystės valdovas, valdęs inkus XII a. (manoma 1085–1105 metais).

Turėjo žmoną Mama Oclla (keč. *Mamqa Oklja*). Apie Manko Kapako kilmę pasakoja kelios legendos.

## Inti legenda

Viename iš mitų pasakojama, jog Manko Kapakas buvo saulės dievo Inti sūnus ir Pacha Kamaq brolis. Pats Manko Kapakas buvo garbinamas kaip saulės ir ugnies dievas. Pasak šios legendos Manko Kapaką su jo broliais ir seserimis į žemę pasiuntė saulės dievas. Pastarieji pasirodė iš Pacaritambo olos, rankose nešdami auksinę lazdą, inkų vadinamą „tapac-yauri“. Požeminiais urvais nukeliavo į Kuską ir ten pastatė šventyklą savo tėvo Inti garbei. Manoma, jog kelionės metu vienas Manko brolis ir viena sesuos buvo paversti akmenimis (huaca). Kitoje tos pačios legendos versijoje pasakojama, jog visi išlindę ne iš olos, o pasirodę iš Titikakos ežero.

## Virakoča legenda

Šioje legendoje pasakojama, jog Manko Kapakas buvo Virakočos sūnus. Jis, jo broliai (Ayar Caca, Ayar Cacho ir Ayar Puti) ir seserys (Mama Ocllo, Mama Huaco, Mama Raua ir Mama Cura) gyveno netoli Kusko. Ši legenda taip pat pasakoja apie auksinę lazdą, kurią Manko Kapakui davė jo tėvas.

Nors yra daug skirtingų pasakojimų, tačiau kai kurios versijos teigia, jog Manko Kapakas pavydžiai išdavė vyresniuosius brolius, juos nužudė ir tapo Kusko valdovu.

## Manko Kapako gyvenimas

Kusko karalystę Manko Kapakas valdė apie 20–40 metų, išleido įstatymų rinkinį ir uždraudė žmonių aukojimą. Vienas iš įstatymų draudė vesti savo seserį, tačiau jis negaliojo kilmingiesiems. Todėl Manko Kapakas vedė savo seserį Mama Ocllo ir susilaukė sūnaus Sinchi Roca, kuris tapo Manko Kapakos įpėdiniu. Manoma, jog Manko Kapakas valdė iki 1130m., tačiau kai kurie istorikai jo mirtį datuoja 1107 m.
Derbis (reikšmės)

**Derbis** gali reikšti:

## Vietovės
* Derbis – miestas Anglijoje, Derbišire;
* Derbis – miestas Vakarų Australijoje.

## Sportas
* Derbis – dviejų kaimyninių komandų rungtynės.
Niukaslas

**Niukaslas**, **Niu Kaslas** () gali reikšti:

**Niukaslas**:

* Anglijos miestai:
** Niukaslas prie Laimo;
** Niukaslas prie Taino;
* Niukaslas – Australijos miestas Naujajame Pietų Velse;
* Niukaslas – Pietų Afrikos miestas Kvazulų-Natalio provincijoje;
* Niukaslas – miestelis Sent Kitse ir Nevyje;
* Niukaslas – miestas JAV, Meine;
* Niukaslas – miestas JAV, Naujajame Hampšyre;
* Niukaslas – miestas JAV, Oklahomoje;
* Niukaslas – miestas JAV, Teksase;
* Niukaslas – miestas JAV, Vajominge;
* Niukaslas – miestas JAV, Vašingtone.
**Niu Kaslas**:

* Niu Kaslas – miestas JAV, Delavere;
* Niu Kaslas – miestas JAV, Indianoje;
* Niu Kaslas – miestas JAV, Kentukyje;
* Niu Kaslas – miestas JAV, Kolorade;
* Niu Kaslas – miestas JAV, Niujorke;
* Niu Kaslas – miestas JAV, Pensilvanijoje;
* Niu Kaslas – miestas JAV, Virdžinijoje;
* Niu Kaslo apygarda Delavere.
Hobartas

**Hobartas** () – sostinė ir didžiausias Tasmanijos valstijos (Australija) uostas. 204,9 tūkst. gyventojų (2007). Tai finansinis ir ekonominis Tasmanijos centras, yra universitetas, karališkoji ligoninė. Išvystytas turizmo sektorius, yra botanikos sodas, gruodžio mėnesį mieste vyksta pasaulinio garso regata.

## Istorija

Pirmoji gyvenvietė dabartinio miesto vietoje įkurta 1803 m., Risdono įlankoje, rytiniuose Dervento (*Derwent*) upės krantuose. Tai antras seniausias Australijos miestas. XX a. pradžioje nutiestas geležinkelis, kurio svarba šiuo metu yra sumažėjusi.

## Klimatas
Gold Kostas

**Gold Kostas** ( – „Aukso Krantas“) – miestas Australijoje, pietryčių Kvinslande, Koralų jūros pakrantėje. Tai antras pagal dydį provincijos ir 7 pagal dydį šalies miestas. 501,2 tūkst. gyventojų (2007 m.).

Gold Kostas – vienas svarbiausių Australijos kurortinių miestų. Išvystytos turistinės paslaugos. Susidarė 1958 m. sujungus kelias kurortines gyvenvietes. Stovi Q1 dangoraižis.

## Sportas
* Gold Coast United FC futbolo klubas.

## Nuorodos
* Oficiali svetainė
* Gold Kosto dangoraižių diagrama
Darvinas (Australija)

**Darvinas** () – Australijos miestas, Šiaurinės teritorijos sostinė, Timoro jūros pakrantėje. Gyventojų – 124 800 (2009 m.). Veikia jūrų uostas, tarptautinis Darvino oro uostas. 2003 m. miestą su Alis Springsu ir Adelaide sujungė geležinkelio linija. Išplėtota maisto, statybinių medžiagų pramonė. Miesto apylinkėse kasama urano rūda. Smarkiai plečiamas turizmas. 2003 m. įkurtas Č. Darvino universitetas.

## Istorija
Dabartinio Darvino apylinkėse gyveno larakių aborigenai. XVII a. pirmuosius apylinkių žemėlapius sudarė olandų keliautojai. 1869 m. Pietų Australijos generalgubernatorius G. Goyder įsteigė pirmąją gyvenvietę. Ji 1911 m. oficialiai pavadinta anglų gamtininko ir keliautojo Č. Darvino vardu. Antrojo pasaulinio karo metu, 1942 m. vasario 19 d., Darviną bombardavo Japonijos bombonešiai. Tai buvo didžiausias kada nors įvykdytas oro antpuolis prieš Australiją.

## Klimatas

## Šaltiniai

## Galerija

Image:Darwin_2060.jpg|Savivaldybės pastatas
Image:Darwin_CBD-2005.jpg|Darvino Centrinis verslo rajonas
Image:Aerial view of Cullen Bay Marina, Darwin.jpg|Darvino nuotrauka iš paukščio skrydžio
Image:Darwin_2646.jpg|Kasuarina paplūdimys
Image:Saltwater crocodile on a beach in Darwin, NT.jpg‎|Briaunagalvis krokodilas netoli Darvino
Image:Darwin_2324.jpg‎|Mindilo paplūdimyje
Image:Darwin_6796.jpg‎|Darvino festivalis
Image:Darwin_1993.jpg|Darvino horizontas


## Nuorodos
*Miesto svetainė (anglų k.)
*NT Street and Place Names search (anglų k.)
*Surveying Darwin, Northern Territory Library online feature  (anglų k.)
T-44

**T-44** – Tarybų Sąjungos vidutinis tankas, pradėtas gaminti 1944 m. vasarį. Nėra įrodymų, kad šie tankai kada nors būtų dalyvavę kokiuose nors kovos veiksmuose. Jų gamyba buvo nutraukta 1947 m., pradėjus gaminti T-54. Iš viso buvo pagaminta 1823 vienetai.

}
Ventus

**Ventus** – vietinė radijo programa, transliuota 1996–2010 m. Mažeikiuose 105,60 MHz dažniu ištisą parą.

Transliuotojas – bendrovės „Lukoil Baltija“ dukterinė bendrovė UAB „Lamantas“, taip pat transliavusi vietinę radijo programą Marijampolėje „Kapsai“. 

Nuo 2006 m. generalinis direktorius ir laidų vedėjas – Robertas Jokubauskas.

2005 m. UAB „Lamantas“ iš „Lukoil Baltija“ įsigijo Kauno reklamos bendrovė „Rodiklis“. Įsigijusi dar kelis radijo transliuotojus, 2010 m. vietoj „Ventus“ ji pradėjo transliuoti programą „Hot FM“.

## Išnašos

## Nuorodos

*
Mėlynieji kalnai (Australija)

**Mėlynieji kalnai** () – kalnai Australijoje, Naujajame Pietų Velse, Didžiojo Vandenskyros kalnagūbrio pietinė dalis. Aukštis iki 1360 m.

Kalnai raukšliniai luistiniai, ištįsę dienovidinių kryptimi. Vakarinė dalis susidariusi iš devono klinties (karstas), rytinė – iš triaso smiltainių, permo ir karbono skalūnų; yra anglių telkinių. Viršūnės plokščios, šlaitai statūs. Kalnai išraižyti 300–800 m gylio kanjonais. Yra karstinių urvų, erozinių reljefo formų.

Rytiniuose šlaituose auga eukaliptų miškai, vakariniuose – savanos, slėniuose – medinių paparčių sąžalynai.

Kalnuose įsteigti Mėlynųjų kalnų, Kanangra Boido, Volemio, Natajaus, Jengo, Tirlmero ežerų, Akemenų Sodų nacionaliniai parkai (sudaro UNESCO pasaulio paveldo objektą; plotas 10 300 km², nuo 2000 m.).

## Šaltiniai
Baterstas

**Baterstas**:

* miestas Australijoje;
* ankstesnis Gambijos sostinės – Bandžulio pavadinimas;
* Batersto sala – sala Kanadoje;
* Batersto sala – sala Australijoje.
Gausantiškiai

**Gausantiškiai** – kaimas Jurbarko rajono savivaldybės rytuose, 3 km į rytus nuo Tamošių. Gausantiškių Antano Valaičio pagrindinė mokykla yra Tamošių kaime. Kaimo pietiniu pakraščiu teka Gausantė (kairysis Mituvos intakas). Gausantiškiuose yra muziejus.

## Etimologija

Kaimo vardas – vandenvardinis vietovardis, kilęs nuo čia pratekančios Gausantės upės.

## Gyventojai

## Šaltiniai
Kulmenai

**Kulmenai** – kaimas Pagėgių savivaldybėje, 4 km į šiaurės rytus nuo Piktupėnų, kairiajame Vilkos krante. Buvo pradinė mokykla. Stūkso Kreivėnų piliakalnis.

## Etimologija

Kaimo pavadinimas – vandenvardinis vietovardis, kilęs nuo Kulmenos upelio, tekančio šalia kaimo. Gretiminė lytis – ***Kulmkulkiai***. Kaimo vokiškas pavadinimas – *Cullmen-Kulken*, anksčiau – *Culmenen*. Iki sunorminimo vokiškuose šaltiniuose kaimo pavadinimas rašytas ir kitomis formomis: *Kullmen-Kielczen*, *Culmen-Kulkein*, *Kulmenen*, *Culmen Kulken*, *Kullmen-Kulken*.

## Istorija

Kaimo apylinkėse rasta romėnų monetų, tad manoma, kad vietovė gyvenama nuo senų laikų. Šalia kaimo esantis piliakalnis datuojamas XI–XV a. 1785 m. Kulmenai buvo karališkasis kaimas su 23 ugniakurais (sodybomis), 1821 m. – mišrusis kaimas (karališkųjų valstiečių ir kulmiškių) su 102 gyventojais. 1905 m. kaime buvo 198 gyventojai, iš jų 72 % lietuvių. Veikė žemininkų mokykla, apie 1912 m. įsteigta jaunimo draugija „Spindulys“. Tarpukariu Kulmenai buvo palei Vilkos kairįjį krantą nusidriekęs 10 sodybų gatvinis kaimas su keliais viensėdžiais aplink. Priklausė Piktupėnų evangelikų liuteronų parapijai. Sovietmečiu apnyko.

## Gyventojai

## Šaltiniai
Obelynas

**Obelynu** vadinami kaimai:

* Kelmės rajone;
* Šilalės rajone:
** Naujasis Obelynas (pietuose);
** Rusų Obelynas;
** Senasis Obelynas (šiaurėje).
Padievytis

**Padievytis** – kaimas Šilalės rajono savivaldybėje, šalia kelio , Dievyčio ežero šiaurės rytinėje pakrantėje. Pietuose įsteigtas Padievyčio kraštovaizdžio draustinis (miškas ir ežeras). Padievyčio pagrindinė mokykla yra Šiauduvoje. Dievyčio ežero pietiniame krante stūkso Padievyčio piliakalnis. Šalimais telkšo 3 Karūžiškės tvenkiniai (Karūžiškės III tvenkinys skiria Padievytį nuo plento).

## Gyventojai

### Žymūs žmonės
* Padievytyje gimė karinis veikėjas, brigados generolas Kazys Tallat-Kelpša (1893–1968).
* Padievytyje gimė pedagogė, vienuolė kazimierietė, pasipriešinimo sovietiniam okupaciam režimui dalyvė Danutė Apolonija Mušinskaitė (1917–1988).

## Šaltiniai
Etenas-Leras

**Etenas-Leras** (; ) – miestas Nyderlandų karalystėje, Šiaurės Brabanto provincijoje, 90 km į pietus nuo Amsterdamo. Susideda iš dviejų miestų – Eteno ir Leuro, nuo 1968 m. sudarančių vieną savivaldybę.

## Istorija

Abu miestai įsikūrė viduramžiais. Etenas pasižymėjo durpių pramone, o Leuras tapo prekybos uostu. Savivaldos teisės suteiktos 1776 m. Mieste 1881 m. gyveno ir dirbo garsus dailininkas Vincentas van Gogas. 

## Miestai partneriai

*  Šiauliai, Lietuva

## Nuorodos
* Oficiali svetainė (olandų k.)
* Žemėlapis  (olandų k.)
SK Tavrìâ Sìmferopolʹ

**Simferopolio „Tavrìâ“** – Ukrainos futbolo klubas iš Simferopolio.

## Istorija

## Pasiekimai

* Ukrainos TSR čempionas (1973, 1985, 1987 m.)
* Ukrainos TSR čempionato II vieta (1986 m.)
* Ukrainos TSR taurė (1970, 1974 m.)

## Sezonai
### [[UEFA]] varžybos

|}

## Lietuviai
* Vidas Alunderis, gynėjas 2008–2009
* Andrius Jokšas, saugas 2005–2009
* Marius Rapalis, vartininkas 2008–2009
* Nerijus Vasiliauskas, saugas 2005–2008
* Audrius Veikutis, 2006–2008
* Vidmantas Vyšniauskas, 1990–1993
* Irmantas Zelmikas, gynėjas 2006–2008

## Išnašos

## Nuorodos
* UEFA svetainė
Vulongongas

**Vulongongas** () – vienas didžiausių Australijos miestų ir trečias pagal dydį Naujajame Pietų Velse (Po Sidnėjaus ir Niukaslo). 260,9 tūkst. gyventojų (2007). Nuo valstijos sostinės Sidnėjaus nutolęs 82 km. Miestas – uostas, garsėjantis savo kasybos, metalo ir žvejybos įmonių veikla. Jame veikia Vulongongo universitetas, stovi dvi katedros ir kelios bažnyčios. 

## Istorija

Iš pradžių buvo apgyvendinta aborigenų. Pirmieji europiečiai, aplankę vietovę 1796 m., buvo Metju Flindersas ir Džordžas Basas. Gyvenvietė įkurta apie 1812 m., vėliau išaugo ir tapo gana svarbiu Australijos miestu.

### Pavadinimo kilmė

*Wollongong* išvertus reiškia „jūros ošimas“, kita versija – „didžioji žuvies puota“.
Taunsvilis

**Taunsvilis** () – miestas Kvynslende (Australija). 139,0 tūkst. gyventojų (2007). Nuo teritorijos sostinės Brisbeino nutolęs 1300 km. Netoli yra Australijos įžymybė Didysis barjerinis rifas. Mieste klesti turizmas. Miestas taip pat žinomas dėl savo paplūdimų, augalijos ir gyvūnijos. Pagal valdymą suskirstytas į du regionus: Taunsvilį ir Turingovą.

## Istorija
Miesto istorija prasidėjo, kai čia buvo pastatytas laivybos uostas, paskirtas gabenti gyvulius. Taunsvilio įkūrimu laikomi 1818 metai. 

Antro Pasaulinio karo metu buvo operacijų Ramiajame vandenyne planavimo vieta.

Miestui gan dažnas reiškinys – audros. Paskutinė iš jų 1971 m. Kūčių vakarą nusiaubė miestą.

## Klimatas
Klimatui būdingi du sezonai drėgnasis ir sausasis. Temperatūra svyruoja nuo 10 iki 35 °C, priklausomai nuo sezono ir mėnesio.

## Sportas
* Northern Fury FC futbolo klubas
* Townsville Sports Reserve stadionas.

## Nuorodos
*University of Queensland: Queensland Places: Townsville
*Townsville City Council
Kalibatas

**Kalibatas** – viensėdis Ukmergės rajono savivaldybės vakaruose, 1 km į šiaurės rytus nuo Pageležių, prie kelio .

## Etimologija

Manoma, kad kaimo pavadinimas kilęs nuo pavardės *Kalibatas*.

## Gyventojai

## Šaltiniai
Deltuvėlė

**Deltuvėlė** – kaimas Ukmergės rajono savivaldybėje, 2 km į pietvakarius nuo Ukmergės miesto dalies – Pašilės. Deltuvėlės alkakalnis.

## Istorija

Minima 1854 m.

## Gyventojai

## Šaltiniai
Vaga Vaga

**Vaga Vaga** (), Naujajame Pietų Velse esantis Australijos miestas. Wagga iš aborigenų kalbos išvertus reiškia varnas. Netoli yra Marambidžis. Tai svarbus žemės ūkio centras. Gyventojų maždaug 59 tūkst. Netoli Vagos yra Kapoka karinė bazė. Miestas garsėja gera sporto kultūra. 

Vietovė ištyrinėta Čarlso Sturto 1829 metais. 1849 įkurtas kaimas.

Vagos nuotolis nuo miestų:
* Sidnėjus 452 km,
* Kanbera 246 km,
* Melburnas 456 km

Klimatas skirstomas į keturis metų laikus.
Lokėnai

**Lokėnai** – kaimas Ukmergės rajono savivaldybės vakaruose, 1 km į šiaurės rytus nuo Kančiškių, šalia kelio . Kaimo vakariniame pakraštyje – Lokio ištakos.

## Istorija

Kryžiuočių ordino kapeliono Hermano Vartbergiečio Livonijos kronikoje kaimas minimas 1378 m. kaip *Lokene*.

## Gyventojai

## Šaltiniai
Kančiškiai

:: *Apie kaimą Anykščių rajone žr. [[Kančiškiai (Anykščiai)]]*.

**Kančiškiai** – kaimas Ukmergės rajono savivaldybės vakarinėje dalyje, 10 km į pietvakarius nuo Deltuvos, netoli Lokio ištakų. Seniūnaitijos centras. Praeina kelias .

## Gyventojai

## Šaltiniai
Algirdava

**Algirdava** – kaimas Panevėžio rajono savivaldybės vakaruose, 5 km į vakarus nuo Naujamiesčio, greta kelio Naujamiestis–Sidabravas. Pietiniu pakraščiu teka Guopys.

## Etimologija

Kaimo pavadinimas kilęs nuo asmenvardžio *Algirdas*.

## Gyventojai

## Šaltiniai
Dėkintai

**Dėkintai** – kaimas Šilutės rajono savivaldybėje, 6 km į vakarus nuo Katyčių, piečiau kelio Šilutė–Katyčiai.

## Etimologija

Manoma, kad kaimo pavadinimas kilęs nuo dabar nebežinomo asmenvardžio *Dėkintas* (ar *Dėkontas*) daugiskaitos. Kaimas vadintas 1785 m. Deckinten, 1815 m. Dekinten.

## Gyventojai

## Šaltiniai
Abaris (mitologija)

Graikų mitologijoje **Abario** (gr. Αβάρις) vardu vadinami trys personažai:
* Legendinis Apolono žynys iš Hiperborėjos (arba Skitijos). Įgūdžių išmoko Hiperborėjoje, į kraštą atėjus marui iškeliavo. Pagal Herodotą jis keliavo po pasaulį bei skraidė ant iš Apolono gautos strėles, nevalgydamas maisto. Pagydydavo žmones savo žodžiu. Spartoje pastatė šventyklą skirtą Persefonei bei gydė žmones nuo maro .
* Finėjo draugas.
* Turno kariuomenės karžigys .

## Šaltiniai
Abderas

**Abderas** graikų mitologijoje – Hermio sūnus, Heraklio draugas. Mirė sudraskytas Diomedo žirgų, Heraklis jo garbei Trakijoje įkūrė miestą Abderą. (Plačiau žr. **[[Diomedo žirgai]]**)

## Šaltiniai
Rimantas Kačinskas

**Rimantas Kazimieras Kačinskas** (g. 1953 m. kovo 9 d. Ramygala, Panevėžio raj. – 2008 m. gegužės 16 d. Šiauliai) – architektas, Šiaulių miesto politinis ir visuomenės veikėjas.

## Biografija

1976 m. baigė Vilniaus dailės instututą. Nuo 1978 m. architektas Šiauliuose. 1996–2004 m. savivaldybės įmonės „Šiaulių planas“ direktorius. Nuo 2004 m. individualios įmonės savininkas.

1996 m. Lietuvos liberalų sąjungos, 2002 m. Liberalų demokratų partijos narys. 1990–1995 m. Šiaulių savivaldybės tarybos deputatas. Priklausė Lietuvos architektų sąjungai, kurį laiką vadovavo Lietuvos architektų sąjungos Šiaulių skyriui.

Žmona Živilė. Vaikai Rūta, Dominykas.

## Svarbesni projektai
* Vilniaus gatvės rekonstrukcija Šiauliuose (bendraautoriai Valentinas Mazuronis, Virgilijus Kačinskas);
* „Iris“ parduotuvė Šiauliuose (bendraautoriai Algimantas Černiauskas, Viktoras Peršinas);
* Pasvalys, viešbutis ir parduotuvė;
* Palanga, poilsio namai „Vėtra“ (bendraautoriai Valdas Klimavičius, Žymantas Lipskis);
* Joniškis, Žemės ūkio bankas (bendraautoris Virgilijus Kačinskas).

## Išnašos
Abeona

**Abeona** romėnų mitologijoje – deivė, globojusi vaikus, kai jie pirmą kartą palikdavo namus, saugodavo jų pirmuosius žingsnius. Ji siejama su deive **Adeoma**, kuri lydėdavusi vaikus atgal į tėvų namus. Žodžio pradžia „ab-“ reiškia „iš“, o „ad-“ – „į“.

Šios dvi dievybės yra Romos *di indigetes* („vietiniai dievai“), abstrakčios dievybės, kurios sinkretizmo keliu paplito įvairiose kitų kultūrų mitologijose.

## Šaltiniai
* Grimal, Pierre (1986). „The Dictionary of Classical Mythology“ (p. 231). Oksfordas: „Basil Blackwell“. ISBN 0-631-20102-5.
Absirtas

**Absirtas** (**Apsirtas**) graikų mitologijoje – Ajeto sūnus, Medėjos brolis. Tam, kad argonautai pabėgtų iš Kolchidės, Medėja nužudė brolį. Egzistuoja dvi šio įvykio versijos.
* Pagal Senekos „Medėją“, Medėja sukapojo Absirtą į gabalus ir sumetė savo tėvui Ajetui ant kelio. Ajetas sustojo surinkti sūnaus likučių, o kad būtų tinkamai palaidotas, reikėjo suriknti visas Absirto dalis.
* Pagal kitą Europido „Medėją“, vietoje to, kad tiesiogiai nužudytų brolį, Medėja įvyliojo jį į pasalą, kur jis buvo nužudytas.
Algirdas Briedis

**Algirdas Briedis** (1938 m. gruodžio 19 d. Bariūnuose, Joniškio valsčiuje – 2022 m. spalio 2 d. Šiauliuose) – sporto gydytojas, Šiaulių miesto politinis ir visuomenės veikėjas.

## Biografija
1961 m. baigė Kauno medicinos institutą. Šiaulių sporto medicinos dispanserio vyr. gydytojas, Sporto medicinos centro vyr. gydytojas.

1988 m. Lietuvos tautinio olimpinio komiteto (LTOK) atkūrimo dalyvis, LTOK Šiaulių tarybos pirmininkas. 1997 m. Lietuvos olimpinė akademijos Šiaulių filialo vadovas. Kredito unijos „Savas rūpestis“ valdybos pirmininko pavaduotojas.

1988–1991 m. Lietuvos Persitvarkymo Sąjūdžio dalyvis, 1990–1995 m. Šiaulių savivaldybės tarybos deputatas. Buvo Lietuvos gydytojų sąjungos narys.

## Šaltiniai
Achajas

Graikų mitologijoje **Achajo** (*Achaeus*) vardu yra du personažai:
*Achajų rasės įkūrėjas, Ksuto ir Kreusos sūnus, Heleno anūkas, nugalėjęs pelasgus Argolijoje ir Lakonijoje. Paliko Tesaliją, kai nelaimingo atsitikimo metu nužudė žmogų. Jo sūnus kvietė jį sugrįžti. Achajas sugrįžo į Tesaliją.
* Lydijos karalius, kuris kardavo savo pavaldinius už plėšimus (pagal Ovidijų).
Balaratas

**Balaratas** () – Australijos miestas Viktorijos valstijoje, įkurtas 1838 metais. 2018 m. jame gyvena 105 tūkstančiai žmonių. Tai yra trečias pagal dydį miestas Viktorijoje po Melburno ir Džilongo. Kaip miestas Balaratas suklestėjo aukso karštinės metu, kai ten buvo rasta aukso, XIX a. viduryje. Vienu metu miestas buvo didžiausias visoje Viktorijoje.
Futurizmas

**Futurizmas** ( 'ateitis') – avangardinė literatūros ir meno srovė, gyvavusi 1909–1925 m. Futuristai pretendavo kurti ateities meną, neigė praeities kultūrą, aukštino industriją, didmiesčio gyvenimą. Futurizmas pirmiausia paplito tarp Italijos menininkų, vėliau kitose Europos šalyse, taip pat Rusijoje.

Italas Filipas Tomazas Marinetis savo „Futurizmo manifeste“ (1909) ragino atsisakyti bet kokio ryšio su kultūros tradicija, aukštinti agresyvumą, narsą, riziką, dinamiškumą, greitį, raumeningą kūną, technikos atradimus. Futuristai ragino šlovinti perversmą, sudeginti muziejus ir bibliotekas, nepaisyti jokių etinių ir estetinių draudimų, papročių. Literatūroje propagavo nesąvokinę kalbą, nepaisė gramatikos taisyklių, laužė sintaksės normas, vertino neologizmus ir alogizmus, eilėraščiuose pirmenybę teikė laisvosioms eilėms. Futuristai dailininkai perėmė kubizmo techniką, bet atmetė jo tematiką, vietoj portretų ir natiurmortų vaizdavo lekiančius traukinius ir automobilius.

Lietuvoje futurizmo pradininkas – Kazys Binkis. 1922 m. grupė rašytojų – Kazys Binkis, Juozas Tysliava, Juozas Žlabys-Žengė, Petras Tarulis, Salys Šemerys ir Antanas Rimydis – išleido „Keturių Vėjų Pranašą“, kuriame skelbė apie būsimą atsinaujinimą Lietuvos literatūroje. Šie rašytojai 1924–1928 m. taip pat leido futuristinį žurnalą „Keturi Vėjai“.

## Bruožai
Panašiai dinamišką gyvenimo pusę akcentavo impresionistai, tačiau jie nesprendė problemos, kaip perteikti judėjimą statiškoje tapyboje ir skulptūroje. Futuristų sprendimas buvo kiek naivokas: lekiantis šuoliais žirgas, anot jų, turi ne keturias, o dvidešimt kojų, kurios juda trikampiu. Jie tapė arklius, šunis, žmones su daugybe paeiliui arba spinduliu išdėstytų kojų. Dinamiką ir judėjimą reiškė erdvę skaidančiais, susikertančiais spinduliais, banguojančiais laukais. Garsą galima išreikšti bangų seka, spalvą – lūžtančio spektro ritmu. Bandydami perteikti judesį, futuristai sekė kinematografu; jų kūryba – tai veikiau plastiniai judesio simboliai negu pats judesys.

## Menininkai
* Džakomas Bala (*Giacomo Balla*; 1871–1958)
* Umbertas Bočonis (*Umberto Boccioni*; 1882–1916)
* Luidžis Rusolas (*Luigi Russolo*; 1885–1947)
* Džinas Severinis (*Gino Severini*; 1883–1966)
* Karlas Kara (*Carlo Carrà*; 1881–1966)

## Šaltiniai

Futurizmo manifestas http://www.tekstai.lt/buvo/versti/marinett/manifest.htm
Sarajevo Bosna

**Bosna Royal** – Bosnijos ir Hercegovinos krepšinio komanda, įsikūrusi Sarajeve.

## Pasiekimai
* Bosnijos ir Hercegovinos čempionas: 4
** 1998–1999, 2004–2005, 2005–2006, 2007–2008
* Bosnijos ir Hercegovinos taurės laimėtojas: 3
** 2004–2005, 2008–2009, 2009–2010
* Jugoslavijos čempionas: 3
** 1977–1978, 1979–1980, 1982–1983
* Jugoslavijos krepšinio taurės laimėtojas: 2
** 1977–1978, 1983–1984
* Eurolygos čempionas: 1
** 1978–1979

## Išnašos

## Nuorodos
* Oficialus klubo puslapis
Široki Brijego Široki

**Široki Brijego HKK Široki ERONET** – Bosnijos ir Hercegovinos kroatų 1974 metais įkurtas klubas.

## Pasiekimai

* Bosnijos ir Hercegovinos čempionas: 6
** 1998, 2002, 2003, 2004, 2007, 2009
* Bosnijos ir Hercegovinos krepšinio taurės laimėtojas: 6
** 1998, 2002, 2003, 2004, 2006, 2008

## Nuorodos

* Oficiali Adrijos lygos svetainė
Abstrakcionizmas

**Abstrakcionizmas** yra XX amžiaus pradžioje atsiradusi moderniosios meno epochos srovė.

## Istorija
Abstrakcionizmas atsirado apie 1910 m. beveik kartu Miunchene, Amsterdame ir Maskvoje. Ketvirtajame dešimtmetyje ši kryptis paplito Paryžiuje ir Niujorke, kur, gelbėdamiesi nuo fašizmo, emigravo daug Europos dailininkų.

Vienas iš Abstrakcionizmo pradininkų yra JAV išeivis iš Rusijos Vasilijus Kandinskis (1866 m.–1944 m.). Jis nepritampa nei prie impresionistų, nei prie P. Sezano, nei prie fovistų, nei prie ekspresionistų. 1910 m. pasirodė jo traktatas „Apie dvasingumą mene“. Tai pirmasis bandymas pagrįsti bedaiktį meną, kurio link abstraktėjančiais peizažais linksta dailininkas. Tais pačiais metais V. Kandinskas išdrįso eksponuoti savo pirmuosius spalvų muzikos bandymus, kurie davė pradžią tam, kas buvo pavadinta abstrakcionizmu. Jame pabrėžiamas psichologinis grynos spalvos poveikis (pvz., ryški raudona spalva gali mus veikti kaip trimito garsas).

## Kritika
Žodis „abstrakcionizmas“ buvo daug kritikuojamas. Siūlyta vadinti menu be objektų (*non – objective*), menu be figūrų (*non – figurative*). Abstrakcionizmo koncepciją toliau plėtojo olandas Pitas Mondrianas (*Piet Mondrian*), lenkas Kazimiras Malevičius, amerikietis Džeksonas Polokas (*Jackson Pollock*).
Podgoricos Budućnost (krepšinio klubas)

**Podgoricos Budućnost** – Juodkalnijos krepšinio klubas iš Podgoricos. Daugkartiniai Juodkalnijos čempionai. Iki pat Juodkalnijos nuo Serbijos ir Juodkalnijos nepriklausomybės paskelbimo, komanda dalyvavo Jugoslavijos pirmenybėse.

Klubas įkurtas 1949 metais, tačiau tik 1980 m. ekipa pakilo į aukščiausią tuometinės Jugoslavijos lygą. Devintojo dešimtmečio pabaigoje komanda porai sezonų buvo iš jos iškritusi, tačiau vėliau sugrįžo.

Klubui sėkmingiausias laikotarpis prasidėjo dešimtajame dešimtmetyje. 1996 metais laimėjęs Jugoslavijos taurę tą patį pakartojo ir 1998, o nuo 1999 iki 2001 – net tris kartus iš eilės, tapo Jugoslavijos pirmenybių čempionu.

2007 m. tapo naujai įkurtos Juodkalnijos lygos čempionu ir vėliau laimėjo beveik visus šalies čempionatus (išskyrus 2018 m., kai juos aplenkė Baro „Mornar“). Didžiausias pasiekimas – 2018 m. laimėta Adrijos lyga.

2018–19 m. sezone varžėsi „Eurolygoje“, bet liko priešpaskutinėje vietoje.

Garsiausi buvę „Budućnost“ žaidėjai – Duško Ivanovičius, Žarko Paspalis ir Luka Pavičevičius. Daugiausiai sužaistų rungtynių klube rekordas priklauso Goranui „Poliui“ Bojaničiui, kuris visą savo karjerą praleido Podgoricos ekipoje.

## Pasiekimai

* Jugoslavijos krepšinio lyga: 3
** 1999, 2000, 2001 m.
* Jugoslavijos krepšinio taurė: 3
** 1996, 1998, 2001 m.
* Juodkalnijos krepšinio lyga: 15
** 2006, 2007, 2009, 2010, 2011, 2012, 2013, 2014, 2015, 2016, 2017, 2019, 2021, 2022, 2023 m.
* Juodkalnijos krepšinio taurė: 16
** 2007, 2008, 2009, 2010, 2011, 2012, 2014, 2015, 2016, 2017, 2018, 2019, 2020, 2021, 2022, 2023 m.
* Adrijos lyga: 1
* 2018 m.

## Lietuviai
* Gintaras Kadžiulis (2010–2011 m.)
* Donatas Tarolis (2021–2022 m.)

## Treneriai


*  Nikola Sekulović 
*  Rusmir Halilović 
*  Čedomir Đurašković 
*  Vlade Đurović 
*  Milutin Petrović 
*  Miodrag Baletić 
*  Goran Bojanić 
*  Živko Brajović 
*  Milovan Stepandić 
*  Goran Bojanić 
*  Miroslav Nikolić 
*  Bogdan Tanjević 
*  Zoran Sretenović 
*  Miodrag Kadija 
*  Darko Ruso 
*  Zvezdan Mitrović 
*  Vlade Đurović 
*  Miodrag Baletić 
*  Zoran Martič 
*  Dejan Radonjić 
*  Igor Jovović 
*  Luka Pavićević 
*  Vlado Šćepanović 
*  Ilias Zouros 
*  Aleksandar Džikić 
*  Jasmin Repeša 
*  Petar Mijović 
*  Slobodan Subotić 
*  Petar Mijović 
*  Dejan Milojević 
*  Aleksandar Džikić 
*  Vlada Jovanović 
*  Petar Mijović 
*  Andrej Žakelj 



## Šaltiniai
Vršaco Hemofarm

**Vršaco Hemofarm** – 1946 m. įkurtas Serbijos klubas iš Vršaco.

Klubas per savo istoriją kelis kartus keitė pavadinimą. Susikūrimo pradžioje vadinosi *Jedinstvo*. Vėliau maždaug kas dešimtmetį keisdavo pavadinimus į *Mladost*, *Index Brixol*, *Agropanonija*, *Vršac*, *Index Vršac*. Nuo 1992 metų klubas vadinasi dabartiniu pavadinimu.

Didžiausias „Hemofarm“ pasiekimas – 2005 metais laimėta Adrijos lyga.

## Šaltiniai
Kubizmas

**Kubizmas** ( iš  – kubas) – XX a. pr. modernistinė dailės kryptis.

Kubizmas atsirado Prancūzijoje ir gyvavo daugelyje Europos šalių. Pirmiesiems kubistams didelę įtaką padarė Polio Sezano kūryba. Stilių išvystė prancūzas Žoržas Brakas ir ispanas Pablas Pikasas 1907−1914 m. dirbdami Paryžiuje. Srovės pavadinimas kilo, kai prancūzų kritikas Louis Vauxcelles 1908 m. Ž. Brako paveikslą „Namai Estakoje“ apibūdino kaip nutapytą iš kubų. Chronologiškai pirmuoju kubizmo kūriniu laikomas P. Pikaso 1907 m. paveikslas „Avinjono panelės“. 

Kubizmo stiliui būdingas suskaidytas tikrovės suvokimas, daiktų vaizdavimas vienu metu iš skirtingų taškų, geometrizuotos formos be ryšio su daiktu ir jo sandara, dekoratyvumas. Kubizmo atstovai atmetė nuo Renesanso laikų galiojusį principą, kad menas turi mėgdžioti tikrovę, nepaisė grožio ir bjaurumo kriterijų. Kartu su ekspresionizmu – vienas pagrindinių XX a. meno šaltinių, dariusių įtaką kitoms meno šakoms – architektūrai, literatūrai. Garsiausi kubizmo atstovai ir pradininkai – prancūzas Žoržas Brakas ir ispanų dailininkas Pablas Pikasas.

Kubizmo pagrindu susiformavęs koliažas.
## Kubizmo dailininkai
* Žoržas Brakas 
* Pablas Pikasas
* Žanas Metsenžė
* Alberas Glezas
* Roberas Delonė
* Anri Le Fokonjė
* Fernanas Ležė
* Chuanas Grisas

Ryškių kubistinės dailės elementų buvo daugelio XX a. pirmos pusės menininkų kūryboje, ypač dirbusių Paryžiuje, tarp jų: Fransis Pikabija, Marselis Diušanas, Diegas Rivera, Františekas Kupka, Žakas Vijonas, Andrė Lotas, skulptoriai Aleksandras Archipenka, Žakas Lipšicas, Osipas Cadkinas, Raimonas Diušanas-Vijonas

## Galerija

Robert Delaunay - La ville de Paris - Google Art Project.jpg|„Vilė de Pari“, aut. Roberas Delonė
Still Life by Jacques Lipchitz, 1918, bronze - Chazen Museum of Art - DSC01888.JPG| „Natiurmortas“, aut. Žakas Lipšicas
GUGG The Horse.jpg| „Arklys“, aut. Raimonas Diušanas-Vijonas


## Nuorodos

* Esė Met muziejaus tinklalapyje
* Teito galerijos informacija
* Encyclopaedia Britannica
* Čekiškas kubizmas
Serbų-kroatų kalba

**Serbų-kroatų kalba** (*cрпскохрватски / srpskohrvatski*) – pietų slavų kalba, kurios paplitimo arealas apima dabartinės Kroatijos, Bosnijos ir Hercegovinos, Serbijos ir Juodkalnijos teritorijas. Šiuo metu dėl politinių priežasčių ji yra skaidoma į 4 kalbas: serbų, kroatų, bosnių ir juodkalniečių kalbų, tačiau kalbotyroje laikomasi nuomonės, kad tai yra viena kalba, kurios kalbėtojai visiškai supranta vieni kitus, tik turinti 4 skirtingas bendrinės kalbos formas. Taigi ji laikoma daugiacentre kalba (panašiai, kaip anglų kalba, turinti britų anglų kalbos, amerikiečių anglų kalbos ir kitas bendrinės kalbos versijas).

Nuo XIX a. buvo oficialia Jugoslavijos SFR kalba, kur susiformavo dvi bendrinės kalbos formos – serbų ir kroatų kalbos, kurios pirmiausia skyrėsi rašto sistema: serbų variantui naudota kirilica, kroatų variantui – lotyniška abėcėlė. XX a. pabaigoje, susidarius Juodkalnijos, Bosnijos ir Hercegovinos valstybėms, šios nusistatė savas bendrinės kalbos normas. Dabar serbų kalba dažniausiai naudoja kirilicą, o kroatų, bosnių ir juodkalniečių kalbos – lotyniškus rašmenis. Visos bendrinės kalbos formos kilo iš vieno ir to paties dialekto – štokavų rytų Hercegovinos tarmės. Paradoksalu, bet šio dialekto teritorijoje nėra nė vienos iš keturių valstybių sostinių.

----

* kroatų kalba: A B C Č Ć D Dž Đ E F G H I J K L Lj M N Nj O P R S Š T U V Z Ž
* serbų kalba: А Б В Г Д Ђ Е Ж З И Ј К Л Љ М Н Њ О П РС Т Ћ У Ф Х Ц Ч Џ Ш
* bosnių kalba: A B V G D Đ E Ž Z I J K L Lj M N Nj O P R S T Ć U F H C Č Dž Š

----

kroatų kalba: Bijela sol za kuhanje kemijski je spoj natrija i klora.
Vlak sa željezničkoga kolodvora krenut će točno u deset sati.

serbų kalba: Бела со за кување је хемијско једињење натријума и хлора.
Воз са железничке станице кренуће тачно у десет часова.

bosnių kalba: Bijela so za kuhanje je hemijski spoj natrijuma i hlora.
Voz sa željezničke stanice krenut će tačno u deset sati.

----

## Nuorodos
* 
* 
*
Svyruoklinis gluosnis

**Svyruoklinis gluosnis** (*Salix babylonica*) – gluosninių (*Salicaceae*) šeimos medis. Kilęs iš šiaurinių Kinijos regionų, nuo seno išplito po Aziją ir Europą palei senovinius prekybos kelius.

Aukštis 10-12 m. Šakos plonos, ilgos, nusvirusios, dažnai beveik siekiančios žemę. Lapai linijiški, smulkiai dantyti, 9-16 cm ilgio ir 1-2,5 cm pločio.

Žirginiai iki 2,5 cm ilgio, nusvirę, išauga lapams skleidžiantis. Žydi balandžio-gegužės mėn.

Dekoratyvinis, medingas augalas. Jauni lapai, šakutės ir žirginiai naudojami liaudies medicinoje.

Lietuvoje retai auginamas parkuose, yra mėgstamas didmiesčių gyvenamųjų mikrorajonų dekoratyvinis augalas, kur galima aptikti ir pusės amžiaus senumo individų. Nors ir itin dekoratyvus miestuose šis medis reikalauja specialios priežiūros. Dėl sunkios tankios lajos ir pakankamai minkštos medienos brandžių individų šakos dažnai neatlaiko stiprių vėjų. Lūžtančios šakos gali sužaloti asmenis ir turtą, o neretai medis nulūžta ties kamienu. Todėl rekomenduojamas storų šoninių šakų genėjimas. Genėjimą ši rūšis ištveria puikiai. Kaip ir kiti gluosniai, svyruoklinis gluosnis atželia ir nupjautas pažemiui, per kelerius metus suformuodamas naują didelę lają.

Visi svyruoklinio gluosnio individai Europoje yra moteriškos lyties, todėl daigių sėklų nesubrandina. Svyruokliniai gluosniai paprastai dauginami vegetatyviškai – į drėgną substratą įsmeigta šakelė greitai įsišaknija.

## Šaltiniai
Domžale (krepšinio klubas)

**Domžale** (pilnas pavadinimas: *Košarkarski Klub Helios Domžale*) – Slovėnijos čempionate ir Adrijos lygoje žaidžiantis klubas, įsikūręs Domžalėje.

Klubui sėkmingiausi buvo 2007-ieji metai. Ekipa tapo šalies čempione bei laimėjo Slovėnijos krepšinio taurę.

## Pasiekimai

* Slovėnijos čempionas (2): 2007, 2016;
* Slovėnijos taurės laimėtojas (1): 2007;
Liublianos Slovan

**Liublianos Slovan** – Slovėnijos sostinės krepšinio klubas, įkurtas 1913 metais.

## Pasiekimai

* Slovėnijos čempionas: 2006;

## Nuorodos

* Oficiali klubo svetainė
Split (krepšinio klubas)

**Splito Split** – vienas žinomiausių Kroatijos klubų, įsikūręs didžiausiame Dalmatijos mieste Splite. Šiuo metu klubas dalyvauja Kroatijos čempionate bei Adrijos lygoje.

## Istorija

Splito komandos vardas įrašytas į Europos krepšinio istorija, kaip vienas iš dviejų (kartu su Rygos ASK) klubų, sugebėjusių laimėti stipriausią Europos klubinio krepšinio turnyrą Eurolygą tris kartus iš eilės.
1989, 1990 ir 1991 metais tai padaryti padėjo tokios krepšinio žvaigždės kaip Dino Rađa, Toni Kukoč ir Žan Tabak.

Dabar klubas išgyvena ne pačius geriausius laikus. 2005 metais komanda buvo iškritusi iš Adrijos lygos, ir nors po sezono pertraukos sugrįžo, tačiau vėl velkasi turnyrinės lentelės dugne.

### Pavadinimų kaita

* Hajduk
* Split
* Jugoplastika
* POP 84
* Slobodna Dalmacija
* Croatia Osiguranje
* Split Croatia Osiguranje

## Pasiekimai

### Nacionaliniai laimėjimai

* Jugoslavijos čempionai:
** 1971, 1977, 1988, 1989, 1990, 1991
* Kroatijos čempionai:
** 2003
* Jugoslavijos taurės laimėtojai:
** 1972, 1974, 1977, 1990, 1991
* Kroatijos taurės laimėtojai:
** 1992, 1993, 1994, 1997, 2004

### Tarptautiniai laimėjimai

* Eurolygos čempionai:
** 1989, 1990, 1991
* Koračo taurės laimėtojai:
** 1976, 1977

## Garsiausi žaidėjai

## Žymesni treneriai

## Nuorodos

* Oficiali Adrijos lygos svetainė 
* Oficiali Kroatijos lygos svetainė
Kazys Starkevičius

**Kazys Starkevičius** (g. 1956 m. liepos 23 d. Rokų kaime, Kauno raj.) – teisininkas, Lietuvos ir Kauno miesto savivaldybės politinis veikėjas, buvęs Lietuvos Respublikos žemės ūkio ministras ir Seimo narys.

## Biografija
Nuo 1963 m. mokėsi Rokų pradinėje mokykloje, 1967 m. perėjo į Kauno 13-ąją vidurinę mokyklą. Ją baigė 1974 m. 

1974–1979 m. studijavęs Vilniaus valstybinio universiteto Istorijos fakultete įgijo bibliotekininko ir bibliografo, 1984–1989 m. Vilniaus universiteto Teisės fakultete – teisininko specialybes.

Nuo 1979 m. dirbo Lietuvos mokslinės techninės informacijos instituto Kauno filiale informacijos sektoriaus vedėju. 1982–1990 m. buvo Kauno rajono ir miesto vykdomojo komiteto inspektorius, Bendrojo skyriaus vedėjas. 1990–1995 m. dirbo Kauno miesto savivaldybės Bendrojo skyriaus vedėju, 1995 m. – Teisės skyriaus vedėju, 1995–1997 m. – savivaldybės administratoriumi.

Dalyvavo Sąjūdžio veikloje. Tėvynės sąjungos narys nuo 1994 m. 1999 m. įkūrė Lietuvos šeimos ūkininkų sąjungą ir buvo jos tarybos pirmininkas 1999–2004 m.

1997–2000 m. buvo Kauno apskrities viršininkas.

Išrinktas į 2000–2003 m., 2003–2007 m. ir 2007–2011 m. Kauno miesto savivaldybės tarybas. 2000–2001 m. ir 2003–2004 m. buvo Kauno miesto savivaldybės mero pirmasis pavaduotojas. Išrinktas į 2004–2008 m., 2008–2012 m. kadencijos Seimus. 2008–2012 m. – Lietuvos žemės ūkio ministras. 2016–2020 m., 2020–2024 m. Seimo narys.

### Ikiteisminis tyrimas 2026 m.
2026 m. vasario 9 d. rytą teisėsaugos pareigūnai, įskaitant STT, atliko kratas Seimo narių K. Starkevičiaus ir Sauliaus Skvernelio Seimo kabinetuose ir namuose.

Kratos susijusios su 2025 m. gruodį atliktom kratom ir teisėsaugos tyrimu dėl įtariamų korupcinių veiklų Augalininkystės tarnyboje. 2025 m. ankstesnių kratų metu rasta aukso, grynųjų pinigų, sprogmenų, kokaino. Generalinės prokuratūros Organizuotų nusikaltimų ir korupcijos tyrimo departamentas pranešė, kad yra tiriamas politinis palankumas. K. Starkevičių ir S. Skvernelį nuspręsta apklausti kaip specialiuosius liudytojus.

2026 m. vasario 10 d. K. Starkevičius apsilankė STT ir atsisakė duoti parodymus. Taip pat teigė laikinai sustabdęs savo narystę TS–LKD.

### Atsistatydinimas iš Seimo

2026 m. kovo 6 d. pateikė prašymą Vyriausiajai rinkimų komisijai dėl Seimo nario mandato atsisakymo. 2026 m. kovo 10 d. K. Starkevičiaus Seimo nario įgaliojimai nutraukti. Jo vietą parlamente užims Angelė Jakavonytė.

## Nuorodos
* Asmeninis Kazio Starkevičiaus tinklalapis.

## Išnašos

|-

|-
Badalonos Joventut

**Badalonos „Joventut“** („Badalonos jaunimo klubas“, ) – Ispanijos krepšinio komanda iš Katalonijos miesto Badalonos. Ši komanda yra laimėjusi „Eurolygą“ ir Europos taurę.

## Istorija
Klubas įkurtas 1930 m., kaip *Penya Spirit of Badalona*. Pradžioje buvo įvairių sporto šakų klubas, bet nuo 1940 m. persiorientavo į krepšinį. „Joventut“ nuo pat įsteigimo rungtyniavo ACB lygoje ir niekad nėra iš jos iškritusi. Ilgą laiką buvo viena pajėgiausių Ispanijos komandų, 1981 m. laimėjo Koračo taurę.

1991 m. Badalonos klubas pasiekė Eurolygos finalą, bet jame paskutinėmis sekundėmis pralaimėjo Belgrado „Partizan“. 1994 m. Želko Obradovičiaus treniruojama komanda tapo stipriausia Europoje, finale nugalėjusi Pirėjo „Olympiakos“. Komandą vedė Feranas Martinesas, Žordis Viljakampa, Maikas Smitas. Vėliau komandos rezultatai suprastėjo: Badalonos klubas dar porą kartų laimėjo Ispanijos taurę, į „Eurolygą“ patekdavo retai, tačiau 2006 m. laimėjo FIBA Europos taurę, o 2006 m. ULEB taurę. Po 2010 m. „Juventud“ nebepavyko prasimušti į penketuką geriausių Ispanijos klubų, o tarptautinėje arenoje taip pat be didesnių pasiekimų.

### Pavadinimų kaita

* Juventud Kalso: 1965–1968
* Juventud Nerva: 1968–1971
* Juventud Schweppes: 1971–1977
* Juventud Freixenet: 1977–1978
* Joventut Freixenet: 1978–1981
* Joventut Sony: 1981–1982
* Joventut Fichet: 1982–1983
* Joventut Massana: 1983–1984
* Ron Negrita Joventut: 1984–1987
* Ram Joventut: 1987–1990
* Montigalà Joventut: 1990–1992
* Marbella Joventut: 1992–1993
* 7up Joventut: 1993–1995
* Festina Joventut: 1996–1998
* Pinturas Bruguer Badalona: 1998–2000
* DKV Joventut: 2001–2011
* FIATC Joventut: 2011–2016
* Divina Seguros Joventut: 2016–2019

## Pasiekimai

* Eurolyga: 1994 m.
* R. Koračo taurė: 1980–81, 1989–90 m.
* ACB lyga: 1966–67, 1977–78, 1990–91, 1991–92 m.
* Ispanijos taurė: 1948, 1953, 1955, 1958, 1969, 1976, 1997, 2008 m.
* FIBA Europos taurė: 2006 m.
* ULEB taurė: 2008 m.
* Europos klubų supertaurė: 1990, 1991 m.
* Katalonijos taurė: 1986, 1987, 1988, 1990, 1991, 1992, 1994, 1998, 2005, 2007, 2008 m.
* Katalonijos čempionatas: 1949, 1952, 1953, 1954, 1957 m.
* Ispanijos krepšinio superataurė: 1986, 1987 m.

## Išnašos

## Nuorodos
* Oficialus puslapis
Alis Springsas

**Alis Springsas** () – miestas Australijoje, Šiaurinės Teritorijos pietuose. Tai antras pagal dydį provincijos miestas ir svarbus aborigenų kultūrinio regiono centras. Per miestą eina svarbus plentas, jungiantis Darviną su pietine Australija. Išvystytas turizmas.

## Sportas

Mieste populiarios sporto šakos yra tenisas, žolės riedulys, australiškasis futbolas, krepšinis, beisbolas, golfas, kriketas, regbis, futbolas ir boksas.

## Kultūra
Mieste didelis dėmesys skiriamas aborigenų kultūrai ir jos išsaugojimui. Vyksta menų ir muzikos festivaliai.

## Šaltiniai

## Nuorodos
* Alice Springs Town Council (local government) website (anglų k.)